Kaija Parve

| Kaija Parve> Henkilötiedot |
| --- | --- |
Syntynyt: 14. kesäkuuta 1964 (ikä 60) Tallinna, Neuvosto-Viro
Ampumahiihtäjä
Seura:  Tallinnan Dynamo
Sukset:  Visu
Maailmancup
Kaudet:  1984–1988
Yksilölliset voitot:  -
Yksilölliset palkintosijat:  4
 Tietolaatikko päivitetty 28. maaliskuuta 2020 
  [ Muokkaa Wikidatassa ]   
| Mitalit> Maa:   Neuvostoliitto.Naisten ampumahiihto.MM-kilpailut  | Mitalit> Maa:   Neuvostoliitto.Naisten ampumahiihto.MM-kilpailut  | Mitalit> Maa:   Neuvostoliitto.Naisten ampumahiihto.MM-kilpailut  | Maa:   Neuvostoliitto> Naisten ampumahiihto. |
| --- | --- | --- | --- |
|  Kultaa | Chamonix 1988 | viesti |  |
|  Kultaa | Lahti 1987 | viesti |  |
|  Kultaa | Falun 1986 | 5 km |  |
|  Kultaa | Falun 1986 | viesti |  |
|  Kultaa | Egg am Etzl 1985 | normaalimatka |  |
|  Kultaa | Egg am Etzl 1985 | viesti |  |
|  Kultaa | Chamonix 1984 | viesti |  |
|  Hopeaa | Lahti 1987 | normaalimatka |  |
|  Hopeaa | Egg am Etzl 1985 | 5 km |  |
Kaija Parve (myöh. Helinurm, s. 14. kesäkuuta 1964 Tallinna) on virolainen uransa lopettanut Neuvostoliittoa edustanut ampumahiihtäjä. Hän saavutti urallaan seitsemän ampumahiihdon maailmanmestaruutta vuosina 1984–1988 eli aikana, jolloin naisten ampumahiihdon kansainvälinen toiminta käynnistyi..
Kaija Parve aloitti urheilu-uransa maastohiihtäjänä. Vuonna 1981 hän oli 4. Neuvostoliiton nuorten maastohiihdon mestaruuskisoissa. Seuraavana vuonna hän oli mukana Neuvosto-Viron joukkueessa Neuvostoliiton maastohiihdon mestaruuskisoissa. Joukkue sijoittui neljänneksi. Neuvosto-Viron urheilussa hän saavutti vuosina 1983–85 3 kultaa ampumahiihdossa ja  vuosina 1982–85 2 kultaa, 2 hopeaa ja 2 pronssia maastohiihdossa.
Parve siirtyi ampumahiihtoon vuonna 1983 ja saavutti 18-vuotiaana nuorten MM-kisoissa pronssia. Neuvostoliittoa hän edusti lajin ensimmäisissä ampumahiihdon MM-kisoissa 1984 Ranskan Chamonixissa, joissa hän saavutti kultaa yhdessä Ljudmila Zaplotnajan ja Venera Tšernyšovan kanssa. Henkilökohtaisilla matkoilla Parve oli pikakilpailussa (5 km) 7. ja normaalimatkalla (10 km) 4. Kauden 1984 maailmancupissa kokonaiskilailussa kärkeä pitivät norjalaiset ja Ruotsin Eva Korpela. Parve oli paras Neuvostoliiton edustaja. Parve oli mukana viisi kertaa peräkkäin vuosina 1984–1988 maailmanmestaruuden voittaneessa Neuvostoliiton viestijoukkueessa. Uran paras kausi Parvella oli vuosi 1985, jolloin hän viestikullan lisäksi voitti henkilökohtaisen maailmanmestaruuden normaalimatkalla ja hopeaa pikakilpailussa. Kauden 1985 jälkeen hän saavutti henkilökohtaisen maailmanmestaruuden vuoden 1986 kisoissa Falunissa pikamatkalla ja hopeaa vuoden 1987 kisoissa Lahdessa normaalimatkalla. Paras menestys maailmancupissa Parvella oli kaudella 1985 Norjan Sanna Grønlidin voittaessa ja Ruotsin Eva Korpelan sijoittuessa toiseksi.
Hän kuului Neuvostoliiton naisten ampumahiihtomaajoukkueeseen viiden vuoden ajan vuosina 1984–1988. Samana aikana hän saavutti 3 mestaruutta, 3 hopeaa ja 1 pronssia Neuvostoliiton mestaruuskisoissa vuosina 1983–88. Hän edusti urheilussa Tallinnan Dynamoa ja oli urheilu-uransa neuvostoarmeijan palveluksessa. Uransa hän lopetti 24-vuotiaana. Kaija Parve valittiin kaksi kertaa eli vuosina 1985 ja 1986 Viron vuoden naisurheilijaksi. Hän saavutti neuvostoliittolaisurheilijalle annettavan korkeimman tunnustuksen "Neuvostoliiton kunnioitettu urheilumestari" -arvon vuonna 1985. Ottaen huomion kaikki talvilajit Kaija Parvea voidaan pitää Viron 1900-luvun menestyksellisimpänä talviurheilijana.